Erakond Eesti 200

Erakond sai alguse poliitilisest liikumisest, mille manifest ilmus ajalehes Postimees 2. mail 2018. Manifesti autorid on Priit Alamäe, Indrek Nuume, Küllike Hein, Kristina Kallas ja Kristiina Tõnnisson. Autorite sõnul on Eesti 200 ülesanne Eesti riigi pikaajalistele probleemidele tähelepanu juhtimine ja omapoolsete lahenduste ja reformiideede väljapakkumine."Uue poliitilise liikumise manifest: Eesti 200 vajab julgeid eestvedajaid" Postimees, 2. mai 2018

 Ajalugu 
 Liikumise sünd 
2017. aasta jooksul hakkasid inimesed kogunema, et arutada Eesti tuleviku küsimusi. Formaalselt võib lugeda sünniajaks 2. maid 2018, mil ilmus Eesti 200 manifest. Liikumise manifestis seisab, et autorid teevad ettepaneku moodustada poliitiline liikumine, kuhu on koondunud Eesti arengusse panustada soovivad inimesed, eesmärgiga pakkuda praegustele poliitiliste erakondadele ideelist konkurentsi ja julgeid mõtteid Eesti paremaks ehitamisel. Liikumise algatajad soovivad manifesti kohaselt "vaadata kaugemale kui üks valimistsükkel", kuna nende hinnangul on ainult nii "võimalik ehitada 200-aastast Eestit"."Uue poliitjõu manifest täismahus! "Eesti 200" eestvedajad: Eesti ees seisvad probleemid on suuremad, kui praegu tahetakse tunnistada" Delfi, 03.05.2018

30. mail 2018 alustas Igor Taro tegevust Eesti 200 regionaalelu koordinaatorina"Igor Taro asub vedama Eesti 200 tegevust maakondades" postimees.ee ning 7. juunil kinnitasid Eesti 200 algatajad, et poliitilise liikumise tegevjuhiks saab Henrik Raave."Eesti 200 tegevjuhiks saab Henrik Raave" err.ee  8. juunil registreerisid manifesti autorid poliitilise liikumisena omanimelise mittetulundusühingu. MTÜ Eesti 200 asutajaliikmed on Kristina Kallas, Priit Alamäe, Kristiina Tõnisson, Indrek Nuume, Igor Taro ja Henrik Raave. Mittetulundusühingu nõukogu esimeseks juhiks valiti Kristina Kallas."Eesti 200 algatajad asutasid MTÜ" postimees.ee 

 Erakonna loomine 
3. novembril 2018 toimunud erakonna asutamiskoosolekul valiti erakonna juhatus, kuhu kuulusid Priit Alamäe, Kadri Haller-Kikkatalo, Pirko Konsa, Margarita Källo, Lauri Luht, Nikita Lumijõe, Meelis Niinepuu, Liina Normet, Igor Taro, Kristiina Tõnnisson, Margus Tsahkna ja Tiit Elenurm. Erakonna esimeheks valiti Kristina Kallas . Otsustati osaleda erakonnana 2019. aasta parlamendivalimistel.

 Valimised 
Erakond osales 2019. aasta Riigikogu valimistel ning sai 24 448 häält ehk 4,4%, jäi sellega alla 5% künnise ning Riigikokku ei pääsenud.https://rk2019.valimised.ee/et/election-result/election-result.html

Eesti 200 osales täisnimekirjaga 2019. aasta Euroopa Parlamendi valimistel. Nimekirja eesotsas olid Lauri Hussar, Kristina Kallas ja Margus Tsahkna. Valimistel saadi 10 700 häält ehk 3,2% ning Euroopa Parlamenti ei pääsetud.

Eesti 200 osales 2021. aasta kohalike omavalitsuse valimistel, kus saadi volikogudes mandaadid Tallinna, Tartu ja Narva linnas, Viimsi, Saue, Rae, Harku, Saaremaa ja Jõelähtme vallas.
pisi|369x369px|Eesti 200 fraktsioon XV Riigikogus 10. aprillil 2023

2023. aasta Riigikogu valimistel sai erakond 81 329 häält ehk 13,3% häältest ning 14 mandaati.

Eesti 200 osales täisnimekirjaga 2024. aasta Euroopa Parlamendi valimistel. Nimekirja eesotsas olid Margus Tsahkna, Kristina Kallas ja Grigore-Kalev Stoicescu. Valimistel saadi 9587 häält ehk 2,6% häältest ning ühtegi mandaati ei saadud.

 Erakonna juhtimine 
Pärast 2018. aasta üldkoosolekut juhtis erakonda esimehena Kristina Kallas.

Erakonnaga seotud organisatsioonidena loodi ka erakonna noorteühendust, naisteühendus ja ettevõtjate ühendus. 

15. oktoobril 2022 üldkogul toimunud erakonna esimehe valimistel kaotas Kristina Kallas Lauri Hussarile ning Hussarist sai erakonna esimees.

Novembris 2023 teatas Lauri Hussar soovist taanduda erakonna esimehe kohalt, et keskenduda Riigikogu esimehe tööle.Lauri Hussar astub Eesti 200 esimehe kohalt tagasi. ERR, 6. november 2023 19. novembril toimunud üldkoosolekul valis erakond esimeheks Margus Tsahkna.Eesti 200 valis Margus Tsahkna uueks esimeheks. ERR, 11. november 2023

Pärast kehva tulemust 2024. aasta Euroopa Parlamendi valimistel teatas Margus Tsahkna, et astub erakonna esimehe kohalt tagasi. Tema asemele valiti 31. augustil 2024 toimunud erakonna üldkoosolekul erakonna esimeheks taas Kristina Kallas, kes oli erakonda juhtinud ka juba 2018-2022 aastail.

 Viited 

 Välislingid 

 Eesti 200 koduleht

 Eesti 200 vajab julgeid eestvedajaid arvamus.postimees.ee, 2. mai 2018
 Lauri Hussar: miks ma toetan Eesti 200 algatust arvamus.postimees.ee, 6. mai 2018
 Kristina Kallas: mida varem eesti ja vene lapsed ühte kooli paneme, seda parem! maaleht.delfi.ee, 31. mai 2018
 Ettevõtja Meelis Niinepuu: kuidas tugevdada parlamenti? arvamus.postimees.ee, 13. juuni 2018
 Eesti 200 üks algataja Priit Alamäe: ümarpuitu ja ajusid ei tohi välja viia err.ee, 21. juuni 2018
 Eesti 200 liikumise eestvedaja Priit Alamäe: miks meid vaja on? ekspress.delfi.ee, 27. juuni 2018
 Margus Tsahkna: riigikogu tugevdamise reform arvamus.postimees.ee, 1. august 2018
 Jaak Madison: Eesti 200 vastu peaks huvi tundma kaitsepolitsei Eesti Päevaleht, 13. august 2018
 Pärtel-Peeter Pere: Eesti 200 tõus ja langus Postimees, 19. september 2018
 Priit Pullerits: miks Eesti 200 ei lenda? Postimees, 11. oktoober 2018
 "Eesti 200 teekond poliitikamaastikul: tõus ja langus" ERR, 7. november 2023

Kategooria:Eesti erakonnad
Kategooria:2018. aasta Eestis